
                                 Αθήνα  27  Mαΐου  2011 
Προς 

τις Εταιρείες Ορκωτών Ελεγκτών 

[με την παράκληση να ενημερώσετε

σχετικά τους Ορκωτούς Ελεγκτές Λογιστές σας]
Θέμα: Σχετικά με τις αμοιβές των Ο.Ε.Λ. από δικαστικές πραγματογνωμοσύνες.
           Κύριοι,

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. ΣΤ΄52/7/4.5.2011 συνεδρίασή του, συζητώντας εκτενώς το θέμα των μη εισπραττομένων αμοιβών των Ο.Ε.Λ. από τον διορισμό τους από τα δικαστήρια ως πραγματογνωμόνων, αποφάσισε όπως γνωστοποιεί κάθε φορά στα Πρωτοδικεία όταν ζητούν πίνακα Ο.Ε.Λ., ότι για κάθε διορισμό Ορκωτού Ελεγκτή Λογιστή ως πραγματογνώμονα θα πρέπει να ενημερώνουν εγγράφως το Εποπτικό Συμβούλιο του Σώματος Ορκωτών Ελεγκτών Λογιστών, για την επιβεβαίωση της τεχνογνωσίας και του διαθέσιμου χρόνου για την διενέργεια του εκάστοτε ελέγχου.

Πέραν αυτού, το Εποπτικό Συμβούλιο έκρινε ότι θα πρέπει να επιφυλάσσεστε του διορισμού σας, εάν δεν διασφαλίζεται η αμοιβή σας. Σε κάθε αρνητική περίπτωση, θα πρέπει να απευθύνεστε προς το Εποπτικό Συμβούλιο το οποίο με τη σειρά του, θα απευθύνεται στην αρμόδια Εισαγγελία.

